
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 66 

30 Μαρτίου 2006 


* ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 61 
Τροποποίηση και συμπλήρωση π.δ. 230/1998 «Αρμοδιό¬ 
τητες και διάρθρωση της Κεντρικής Υπηρεσίας του 
Υπουργείου Εξωτερικών» (Α' 177) - Σύσταση Γραφεί¬ 
ου Προωθήσεως Ελληνικών Υποψηφιοτήτων σε Διε¬ 
θνείς Οργανισμούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του ν. 2594/1998 «Κύρωση ως Κώ¬ 
δικα του σχεδίου νόμου “Οργανισμός του Υπουργείου 
Εξωτερικών”» (Α' 62). 

2. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τις διατάξεις της υπ’ αριθμ. ΔΙΔΚ/Φ.1/2/6139/23.3.2004 
απόφασης του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης» (Β' 527). 

4. Τις διατάξεις της υπ’ αριθμ. 37930/ΔΙΟΕ 1264/14.10.2005 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

5. Το γεγονός ότι από την εφαρμογή των διατάξε¬ 
ων του παρόντος διατάγματος προκαλείται συνολική 
ετήσια δαπάνη ύψους χιλίων ΕΥΡΩ (1.000,00 €), που 
θα βαρύνει το φορέα 09/110 και τους Κ.Α.Ε. 0824, 1831 
και 0832 του προϋπολογισμού εξόδων του Υπουργείου 
Εξωτερικών. 

6. Την υπ’ αριθμ. 40/2006 γνωμοδότηση του Συμβου¬ 
λίου της Επικράτειας, με πρόταση της Υπουργού Εξω¬ 
τερικών και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικο¬ 
νομικών, αποφασίζουμε: 

Άρθρο 1 

Οι διατάξεις του άρθρου 2 του π.δ. 230/1998 (Α' 177) 
αντικαθίστανται ως εξής: 


Άρθρο 2 

Βασική Διάρθρωση της Κεντρικής Υπηρεσίας 

1. Η Κεντρική Υπηρεσία του Υπουργείου Εξωτερικών 
διαρθρώνεται ως εξής: 

α) Διπλωματικό Γραφείο Υπουργού, 
β) Διπλωματικά Γ ραφεία Αναπληρωτών Υπουργών, 
γ) Διπλωματικά Γ ραφεία Υφυπουργών, 
δ) Γ ραφείο Υπηρεσιακού Γ ενικού Γ ραμματέα. 
ε) Γ ραφείο Υπηρεσιακού Αναπληρωτή Γ ενικού Γ ραμ¬ 
ματέα. 

στ) Γραφείο Γενικού Γραμματέα Ευρωπαϊκών Υπο¬ 
θέσεων. 

ζ) Γ ραφείο Γ ενικού Γ ραμματέα Διοίκησης και Οργά¬ 
νωσης. 

η) Α' Γ ενική Διεύθυνση Πολιτικών Υποθέσεων, 
θ) Β' Γ ενική Διεύθυνση Οικονομικών Σχέσεων, 
ι) Γ' Γενική Διεύθυνση Υποθέσεων Ευρωπαϊκής Ένω- 
σης ' 

ια) Δ' Γ ενική Διεύθυνση Διεθνών Οργανισμών και Δι¬ 
εθνούς Ασφάλειας και Συνεργασίας. 

ιβ) Ε' Γενική Διεύθυνση Πολιτιστικών, Θρησκευτικών 
και Προξενικών Υποθέσεων. 

ιγ) ΣΤ' Γ ενική Διεύθυνση Προσωπικού Διοικητικής Ορ¬ 
γάνωσης και Οικονομικής Διαχείρισης, 
ιδ) Γ ενική Επιθεώρηση, 
ιε) Κέντρο Ανάλυσης και Σχεδιασμού. 
ιστ) Μικτή Μονάδα Διαχείρισης Κρίσεων, 
ιζ) Διπλωματική Ακαδημία, 
ιη) Ειδική Νομική Υπηρεσία, 
ιθ) Υπηρεσία Ενημέρωσης, 
κ) Υπηρεσία Διπλωματικού και Ιστορικού Αρχείου, 
κα) Τεχνική Υπηρεσία, 
κβ) Μεταφραστική Υπηρεσία, 
κγ) Διεύθυνση Εθιμοτυπίας. 

κδ) Διεύθυνση Πολιτικής Σχεδίασης'Εκτακτης Ανάγκης 
(Π.Σ.Ε.Α.). 

κε) Γ ραφείο Προγραμματισμού και Παρακολούθησης 
Προγραμμάτων. 

κστ) Γ ραφείο Προωθήσεως Ελληνικών Υποψηφιοτήτων 
σε Διεθνείς Οργανισμούς, 
κζ) Γ ραφείο Ενημέρωσης Πολιτών. 

2. α) Η Γενική Επιθεώρηση, το Κέντρο Ανάλυσης και 
Σχεδιασμού, η Μικτή Μονάδα Διαχείρισης Κρίσεων, η 
Διπλωματική Ακαδημία, η Ειδική Νομική Υπηρεσία, η 
Υπηρεσία Ενημέρωσης, η Υπηρεσία Διπλωματικού και 


Η ύλη του π.δ. 61 που δημοσιεύεται στο παρόν ΦΕΚ, επαναδημοσιεύεται ολοκληρωμένη στο ΦΕΚ 85/Α/18.4.2006 

Ιστορικού Αρχείου, η Τεχνική Υπηρεσία, η Διεύθυνση 
Εθιμοτυπίας, η Διεύθυνση Πολιτικής Σχεδίασης Έκτα¬ 
κτης Ανάγκης (Π.Σ.Ε.Α.), το Γραφείο Προγραμματισμού 
και Παρακολούθησης Προγραμμάτων και το Γραφείο 
Ενημέρωσης Πολιτών υπάγονται απευθείας στην Υπουρ¬ 
γό Εξωτερικών. 

β) Το Γραφείο Προωθήσεως Ελληνικών Υποψηφιοτή¬ 
των σε Διεθνείς Οργανισμούς υπάγεται απευθείας στον 
Υπηρεσιακό Γ ενικό Γ ραμματέα. 

γ) Η Μεταφραστική Υπηρεσία υπάγεται απευθείας στο 
Γ ενικό Διευθυντή Προσωπικού, Διοικητικής Οργάνωσης 
και Οικονομικής Διαχείρισης. 

3. Στην Κεντρική Υπηρεσία του Υπουργείου Εξωτε¬ 
ρικών λειτουργούν επίσης σύμφωνα με τις ισχύουσες 
διατάξεις: 

α) Γ ραφείο Νομικού Συμβούλου του Κράτους 
β) Υπηρεσία Δημοσιονομικού Ελέγχου». 

Αρθρο 2 

Μετά το άρθρο 61 του π.δ. 230/1998 (Α' 177) προστί¬ 
θεται άρθρο 61Α ως εξής: 

Αρθρο 61Α 

Γ ραφείο Προωθήσεως Ελληνικών Υποψηφιοτήτων σε 
Διεθνείς Οργανισμούς-Αρμοδιότητες 

Το Γραφείο Προωθήσεως Ελληνικών Υποψηφιοτήτων 
σε Διεθνείς Οργανισμούς είναι αρμόδιο για: 

α. Τη στατιστική καταγραφή, κατ’ αριθμό και θέση, των 
Ελλήνων Υπαλλήλων σε όλους τους διεθνείς οργανι¬ 
σμούς, έτσι ώστε η Κεντρική Υπηρεσία να έχει πλήρη 
εικόνα της ελληνικής παρουσίας σε σχέση προς τις 
θέσεις, που αναλογούν στην Ελλάδα. 

β. Την παρακολούθηση των προκηρύξεων των υποψη¬ 
φιοτήτων σε όργανα όλων των Διεθνών Οργανισμών. 

γ. Την υποβοήθηση της προσπάθειας εισδοχής Ελ¬ 
λήνων υπαλλήλων σε Διεθνείς Οργανισμούς (δημο¬ 
σιοποίηση ανακοινώσεων, συνδρομή στην αναζήτηση 


καταλλήλων υποψηφίων), τηρουμένων των διατάξεων, 
που προβλέπουν τα καταστατικά των Διεθνών Οργα¬ 
νισμών. 

δ. Τη συγκέντρωση και αξιολόγηση των υποψηφιοτή¬ 
των, την εισήγηση και το συντονισμό, με τη συνδρομή 
όλων των αρμοδίων κατά περίπτωση υπηρεσιών του 
Υπουργείου Εξωτερικών (Κεντρικής και Εξωτερικής 
Υπηρεσίας), των ενεργειών για την επιλογή για κάθε 
κατηγορία, με κριτήριο τα προσόντα και τις ικανότητες 
των ενδιαφερομένων, των υποψηφιοτήτων εκείνων, οι 
οποίες θα τύχουν της ελληνικής υποστήριξης. Ως υπο¬ 
ψηφιότητες νοούνται και οι ατομικές. 

ε. Τη συνεργασία με Πανεπιστήμια, Ιδρύματα, Μη Κυ¬ 
βερνητικές Οργανώσεις και άλλους φορείς του δημο¬ 
σίου και ιδιωτικού τομέα με σκοπό την υπόδειξη κα¬ 
ταλλήλων προσώπων για τις ως άνω υποψηφιότητες 
και την υποστήριξή τους σε διεθνείς οργανισμούς και 
οργανώσεις. 

Αρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 28 Μαρτίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

